Halvilas ezers - Vikipēdija

# Halvilas ezers

### Vikipēdijas raksts

Halvilas ezers
Halvilas ezers, tālumā redzami Alpi
Koordinātes: | 47°17'Z 08°12'A
Platība: | 10,3 km2
Maks. garums: | 8,4 km
Vid. dziļums: | 28 m
Maks. dziļums: | 48 m
Tilpums: | 0,285 km3
Augstums vjl.: | 449 m
Izteka: | Ābaha
Sateces baseins: | 128 km2
Sateces baseina valstis: | Šveice
Salas: |
Pilsētas krastos: | Nav lielu pilsētu

Halvilas ezers (vāciski Hallwilersee) - ezers Šveices ziemeļu daļā, Ārgavas kantonā (dienvidu daļa atrodas arī Lucernas kantonā). Ūdens apmaiņas periods - 3,9 gadi. Aukstās ziemās var aizsalt.

Halvilas ezera pārskata karte

Populāra atpūtas vieta - ezera apkaimes ciematos ir daudz restorānu, ezera krastā - pludmales. Iemīļota atpūta ir pastaiga ap ezeru, kas ilgst ap 4,5 stundas. Aptuveni 1 km ziemeļos no ezera Ābahā ir sala, uz kuras atrodas fon Halvilu pils. Vasarās ezerā kursē kuģītis.

### [izmainīt šo sadaļu] Vēsture

Cilvēki ezera krastā dzīvojuši jau mezolītā. Ezera ziemeļu galā atradās romiešu apmetne. Ap 1300. gadu ezeru dēvēja vairākos vārdos - Halwiler se, lacus de Seingen, Escherse. Taču vairāk iegājās fogtu Halvilu vārds, kuri viduslaikos pārvaldīja ezeru. Tikai 1859. gadā ezers kļuva publisks. 1883. gadā ezera rietumu krastā sāka darboties dzelzceļš. Pirmie kuģi ezerā sāka kursēt 1888. gadā.

### [izmainīt šo sadaļu] Vides problēmas

Ezera apkaimē notiek intensīva lauksaimniecība un rezultātā ezerā nokļūst lauksaimniecības mēslojums. Rezultātā 1980to gadu sākumā ezers bija praktiski miris, fosfātu piesārņojums veidoja biezus aļģu paklājus. Mirušās aļģes nogrima ezera gultnē, un to pūšanas process atņēma ezera ūdenim skābekli. 1985. gadā ezerā tika uzsākta mākslīgā aerācija -ezera gultnē tika pūsts saspiests gaiss, tādējādi veicinot ūdens cirkulāciju. Vienlaikus tika samazināts ezera piesārņojums. Pašlaik fosfora līmenis ezerā krities no 250 mg/l līdz 50 mg/l, kas joprojām ir samērā augsts piesārņojuma līmenis.

## [izmainīt šo sadaļu] Ārējās saites

- Halvilas ezera kuģniecība (vāciski)
- Baldegas un Halvilas ezeru pašvaldību apvienība (vāciski)
- Halvilas ezera tīkla kamera
- Halvilas ezera atveseļošanas pasākumi (vāciski)
- Halvilas ezers - vēsturiski teksti (vāciski)

Saturs iegūts no "http://lv.wikipedia.org../../../h/a/l/Halvilas_ezers.html"

Kategorija: Šveices ezeri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Alemannisch
- Deutsch
- English
- Français